section_heading: Razvoj
paragraph_text: Druga problematika je vezana uz motore. Budući da Rusija od osamostaljenja 1991. godine nije razvila ni jedan novi zrakoplovni motor, pa čak niti u bitnoj mjeri unaprijedila postojeće motore iz sovjetskog doba, Su-57 je praktički ostao bez adekvatnih motora koji su nužni za 5. generaciju lovaca. Postojeći motor AL-41F1-117 je zapravo tek neznatno unaprijeđeni AL-31F koji je nastao početkom 1980-tih i koji pogoni 4. generaciju Su-27 i Su-30 lovaca. Drugim riječima, AL-41F1-117 je preslab motor koji po karakteristikama zaostaje za konkurentskim američkim F-119 PW-100 motorom koji pogoni F-22. Upravo je ta činjenica potaknula ruse na razvoj novih motora, ovoga puta bitno unaprijeđenom verzijom AL-31F motora, poznatijom kao AL-41F3-30. Problem s novim motorom AL-41F3-30 leži u činjenici da ruska avioindustrija trenutno nema potencijal za masovnu proizvodnju ovih motora.